**SZAKMAI BESZÁMOLÓ**

**Szerződés száma:** TOP\_PLUSZ-3.1.3-23-HE1-2024-00023

**szerződés címe:** Helyi humán fejlesztések Vámosgyörk, Atkár, Nagyfüged és Visznek településeken

**Szeződő neve:** Vámosgyörk Községi Önkormányzat

Gyermeknap

2025.05.26. Szabadság tér 1.

Gyermeknapot a világ számos országában tartanak, így Magyarországon is. Itthon 1931-től ünnepeljük. Akkoriban még Gyermekek Hetének hívták az eseményt, 1951-től viszont már csak egy napos, minden évben május utolsó vasárnapján tartják. Ilyenkor számos a jó időre való tekintettel, főleg szabadtéri rendezvénnyel, családi programmal készülnek országszerte, melyben a főszerepet természetesen a gyerekek játsszák.

Vámosgyörk Községi Önkormányzata is fontosnak tartja azt, hogy településünk legkisebbjeit minden évben megünnepeljük. A tavalyi évben egy új játszótér átadóval kedveskedtünk számukra, az idei évben pedig kibővítve a pályázat adta lehetőségeket, más programmal is bővült a kínálatunk.

Hatalmas ugrálóvár, népi játszótér, kézműves fogalakozás, gumicukor, és üdítő várta a gyerekeket. A program délután 16:00-tól 19:00 óráig tartott. Az időjárás is kedvezett a délutáni programnak, nagyon sok szülő elkísérte a gyerekeket. Jó érzés volt együtt látni a családokat, ahogyan önfeledten játszottak.

A kis településeknek óriási segítséget nyújtanak a különböző pályázati lehetőségek, terveik, programjaik lebonyolításához. Sok gyereknek a családja nem tudja kifizetni egy-egy rendezvényen a drága fizetős játékokat. Azzal, hogy a település szervezni tud egy gyereknapi rendezvényt, amely mindenki számára ingyenes, megszűnnek a szociális szakadékok. Azt tapasztaltuk, hogy a lakosság igényli az ilyen jellegű családi rendezvényeket, örömmel vesznek részt rajta.